PIB Headquarters
कोविड-19 पर पीआईबी का दैनिक बुलेटिन

- भारत में संक्रमितों की संख्या 5.5 लाख से नीचे आ गई है
- पिछले 24 घंटों में 58,323 मरीज स्वस्थ हुोकर घर लौटे
- पिछले 24 घंटों में 38,310 नए मामले सामने आए
- स्वस्थ होने वालों की संख्या संक्रमितों की संख्या से बढ़ी
- राष्ट्रीय स्तर पर स्वस्थ होने वालों की दर बढ़कर 91.96 प्रतिशत हुई
#Unite2FightCorona
#IndiaFightsCorona
भारत में सक्रिय मामले आज 5.5 लाख से कम हुए; 105 दिन के बाद प्रतिदिन 38,310 नए मामले दर्ज हुए; सक्रिय मामलों की तुलना में ठीक हुए कुल मामले 70 लाख से ज्यादा भारत ने कोविड के खिलाफ जारी जंग में कई महत्वपूर्ण लक्ष्य हासिल किए। पिछले 24 घंटों में नए सक्रिय मामलों की संख्या घट कर 40,000 के नीचे आ गई है। 15 सप्ताह  के बाद प्रतिदिन 38,310 नए मामले दर्ज हुए। 22 जुलाई, 2020 को 37,724 नए मामले थे। प्रतिदिन बड़ी संख्या में कोविड रोगियों के ठीक होने और मृत्यु दर में लगातार आ रही कमी के बाद भारत में सक्रिय मामलों की संख्या में लगातार गिरावट का रुख जारी है। एक अन्य उपलब्धि, सक्रिय मामलों की संख्या में जबरदस्त गिरावट आई है जो 5.5 लाख से कम हो गए हैं। देश में इस समय कुल पॉजिटिव मामलों की संख्या 5,41,405 हैं जो कि कुल मामलों का मात्र 6.55 प्रतिशत है। यह उत्साह वर्धक नतीजे, केन्द्र सरकार की समन्वित रणनीति और लगातार देशभर में कराए जा रहे टेस्ट, त्वरित और प्रभावी निगरानी एवं ट्रेकिंग, तत्काल अस्पताल में भर्ती कराना तथा केन्द्र सरकार के स्टेंडर्ड ट्रीटमेंट प्रोटोकॉल के अनुरूप राज्यों/केन्द्र शासित प्रदेशों द्वारा की गई केन्द्रित और प्रभावी कार्रवाई के फलस्वरूप प्राप्त हुए हैं। इस सफलता के पीछे डॉक्टरों, पैरामेडिक कर्मचारियों, अग्रिम पंक्ति के कार्यकर्ताओं और देश के विभिन्न हिस्सों में सक्रिय अन्य कोविड-19 योद्धाओं की निस्वार्थ सेवा और प्रतिबद्धता का भी हाथ है। सक्रिय मामलों की संख्या में गिरावट के साथ ही ठीक होने वाले रोगियों की संख्या में भी भारी वृद्धि हुई है। ठीक हुए कुल मामलों की संख्या 76 लाख को पार कर 76,03,121 हो गई है। सक्रिय मामलों और ठीक हुए मामलों के बीच का अंतर आज 70,000 लाख को पार कर गया है और 70,61,716 हो गया है। पिछले 24 घंटों में 58,323 रोगियों को ठीक होने के बाद अस्पताल से छुट्टी मिल चुकी है। राष्ट्रीय रिकवरी दर बढ़कर अब 91.96 प्रतिशत हो गई है। नए ठीक हुए मामलों में से 80 प्रतिशत 10 राज्यों/केन्द्र शासित प्रदेशों से हैं। महाराष्ट्र इसमें सबसे आगे है जहां एक दिन में 10,000 से ज्यादा रोगी रिकवर कर रहे  हैं। इसके बाद कर्नाटक का स्थान है जहां प्रतिदिन 8,000 से ज्यादा रोगी ठीक हो रहे हैं।
ज्यादा जानकारी के लिए पढ़ें
pib.gov.in/PressReleasePage.aspx?PRID=1669726
“मानसिक स्वास्थ्य के लिए योग और आयुर्वेद औषधि’’ पर अंतरराष्ट्रीय वेबिनार का आयोजन 5 नवंबर 2020 को किया जाएगा
अखिल भारतीय आयुर्वेद संस्थान , ऑस्ट्रेलिया की वेस्टर्न सिडनी यूनिवर्सिटी के सहयोग से पांच नवंबर, 2020 को “मानसिक स्वास्थ्य के लिए योग और आयुर्वेद औषधि’’ विषय पर एक वेबिनार का आयोजन करेगा। यह वेबिनार आयुर्वेद और योग की शक्तियों के जरिए मानसिक स्वास्थ्य के लिए अवसरों पर केंद्रित एक सहयोगपूर्ण गतिविधि है। इससे योग और आयुर्वेद से जुड़े भारत, ऑस्ट्रेलिया, इटली और जर्मनी के शीर्ष शोधकर्ताओं के एक साथ आने और वर्तमान अंतरराष्ट्रीय शोध के माध्यम से जानकारी उपलब्ध कराने की उम्मीद है। यह योग और आयुर्वेद से जुड़े वैज्ञानिक अनुसंधान में अंतर्राष्ट्रीय सहयोग को और बढ़ावा देगा।
ज्यादा जानकारी के लिए पढ़ें
https://pib.gov.in/PressReleasePage.aspx?PRID=1669760
बैंकों द्वारा लगाए गए सेवा शुल्क के संबंध में तथ्यात्मक स्थिति
कई मीडिया रिपोर्टों में कुछ सार्वजनिक क्षेत्र के बैंकों  द्वारा सेवा शुल्क में बेतहाशा वृद्धि का उल्लेख किया गया है। इस संदर्भ में, तथ्यात्मक स्थिति इस प्रकार है: जन धन खातों सहित बुनियादी बचत बैंक जमा  खाते – भारतीय रिज़र्व बैंक  द्वारा निर्धारित मुफ्त सेवाओं के लिए समाज के गरीब और बैंकों से अछूते रहे तबकों द्वारा खोले गए 41.13 करोड़ जन धन खातों सहित 60.04 करोड़ बुनियादी बचत बैंक जमा  खातों पर कोई सेवा शुल्क लागू नहीं है। नियमित बचत खाते, चालू खाते, नकद उधार खाते और ओवरड्राफ्ट खाते: इस संबंध में, शुल्क तो नहीं बढ़ाया गया है, लेकिन बैंक ऑफ बड़ौदा ने 1 नवंबर, 2020 से प्रति माह मुफ्त नकद जमा और निकासी की संख्या के संबंध में कुछ परिवर्तन किए थे। मुफ्त नकद जमा एवं निकासी की संख्या प्रति माह 5 से घटाकर प्रति माह 3 कर दी गई है, जिसमें इन मुफ्त लेनदेन से अधिक लेनदेन के लिए शुल्क में कोई बदलाव नहीं किया गया है। इसके बाद बैंक ऑफ बड़ौदा ने सूचित किया है कि वर्तमान कोविड से जुड़ी स्थिति के आलोक में, उन्होंने इन परिवर्तनों को वापस लेने का निर्णय लिया है। इसके अलावा, हाल में किसी अन्य पीएसबी ने इस तरह के शुल्क में वृद्धि नहीं की है।
ज्यादा जानकारी के लिए पढ़ें
http://https//pib.gov.in/PressReleseDetail.aspx?PRID=1669751
चावल को पोषणयुक्त बनाने और सार्वजनिक वितरण प्रणाली के जरिए उसके वितरण को मजबूत बनाने के लिए केन्द्र प्रायोजित पायलट योजना लागू करने के वास्ते 15 राज्यों की पहचान की गई
174.6 करोड़ रुपये के कुल बजट आवंटन के साथ इस पायलट योजना को 2019-2020 से शुरू तीन साल की अवधि के लिए मंजूरी दी गई देश के 112 विशेष रूप से पहचाने गए महत्वकांक्षी जिलों को पोषणयुक्त चावल की आपूर्ति करने पर विशेष ध्यान दिया जाएगा. देश में पोषण सुरक्षा को व्यावहारिक रूप देने की प्रक्रिया के तहत खाद्य एवं सार्वजनिक वितरण विभाग ने ‘चावल को पोषणयुक्त बनाने और सार्वजनिक वितरण प्रणाली के जरिए इसके वितरण के वास्ते एक केन्द्र प्रायोजित पायलट परियोजना’ लागू की है। यह पायलटयोजना 2019-20 से शुरू हो रहे तीन सालों के लिए मंजूर की गई है और इसके लिए 174.6 करोड़ रुपये का कुल बजट आवंटन किया गया है। इस पायलट योजना को लागू करने के लिए 15 राज्य सरकारों ने अपने-अपने जिलों की  पहचान की है। आन्ध्र प्रदेश, गुजरात, महाराष्ट्र, तमिलनाडु और छत्तीसगढ़- इन पांच राज्यों ने पहले ही अपने-अपने जिलों में इस पोषणयुक्त चावल का वितरण शुरू कर दिया है। इस संदर्भ में, केन्द्रीय खाद्य एवं उपभोक्ता मामलों, रेलवे, वाणिज्य एवं उद्योग मंत्री श्री पीयूष गोयल ने 31.10.2020 को हुई एक समीक्षा बैठक में देश में इस पोषणयुक्त चावल के वितरण को बढ़ाने पर जोर दिया। एक अन्य बैठक, 02.11.2020 को खाद्य एवं सार्वजनिक वितरण विभाग के सचिव की अध्यक्षता में हुई जिस में भारतीय खाद्य निगम  से देश के सभी जिलों से इस पोषणयुक्त चावल की खरीद और उसके वितरण के संबंध में एक समन्वित योजना बनाने के लिए कहा गया। एफसीआई यह योजना 2021-22 के लिए समन्वित बाल विकास सेवाओं  और मिड-डे-मील  योजनाओं के तहत तैयार करेगा। इसका विशेष ध्यान देश के 112 विशेष रूप से पहचान किए गए महत्वकांक्षी जिलों में पोषणयुक्त चावल के वितरण पर रहेगा।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1669677
टेली-लॉ ने हासिल किया एक और लक्ष्य; सीएससी पहल के तहत 4 लाख लाभार्थियों को कानूनी सलाह मिली
वित्त वर्ष 2020-21 के पहले सात महीनों के दौरान 2.05 लाख लोगों को कानूनी सलाह प्रदान की गई जबकि अप्रैल 2020 तक कुल 1.95 लाख सलाह दी गईं. टेली लॉ के जरिए 30 अक्टूबर 2020 को 4 लाख
लाभार्थियों को सीएससी  के तहत कानूनी सलाह प्रदान की गई जो कि अपने आप में एक मील का पत्थर साबित हुआ है। कार्यक्रम के शुभारंभ के बाद से अप्रैल 2020 तक जहां कुल 1.95 लाख लोगों को सलाह दी गई वहीं इस वित्तीय वर्ष के पहले सात महीनों के दौरान 2.05 लाख लोगों को सलाह प्रदान की गई. भारत सरकार के "डिजिटल इंडिया विजन" के माध्यम से न्याय विभाग ने ‘सभी के लिए न्याय’ को वास्तविकता प्रदान करने और सभी की न्याय तक पहुँच बनाने के लिए "उभरते" और "स्वदेशी" डिजिटल प्लेटफार्मों का उपयोग किया। इस उद्देश्य की पूर्ति के लिए, 2017 में अभियोजन से पहले के चरण में ही मामलों को निपटाने के लिए टेली-लॉ कार्यक्रम शुरू किया गया था। इस कार्यक्रम के तहत गरीबों, वंचितों, कमजोर तथा दूर-दराज रहने वाले समूहों और समुदायों को समय पर और मूल्यवान कानूनी सलाह प्रदान करने के लिए वकीलों के साथ जोड़ा जाता है और इसके लिए पंचायत स्तर पर कॉमन सर्विस सेंटरों के विशाल नेटवर्क पर उपलब्ध वीडियो कॉन्फ्रेंसिंग, टेलीफोन/इंस्टेंट कॉलिंग सुविधाओं की स्मार्ट तकनीक का उपयोग किया जाता है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1669756
कोविड-19 के बाद की विश्व अर्थव्यवस्था में भारत वैश्विक लीडर बनकर उभरेगाः डॉ. जितेंद्र सिंह
केंद्रीय राज्य मंत्री ने कहा कि उत्तर-पूर्वी क्षेत्र भारतीय अर्थव्यवस्था के लिए ‘नए इंजन’ के रूप में काम करेगा. केन्द्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक
शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने “कोविड के बाद पूंजीगत बाजार के माध्यम से आर्थिक पुनरुद्धार” विषय पर आज वेबिनार का उद्घाटन किया। इस वेबिनार का आयोजन
भारतीय कंपनी सचिव संस्थान  द्वारा किया गया है। इस वेबिनार को संबोधित करते हुए केंद्रीय मंत्री डॉ. जितेंद्र सिंह ने कहा कि प्रधानमंत्री श्री नरेन्द्र मोदी के कुशल नेतृत्व में भारत कोविड-19 के बाद की विश्व अर्थव्यवस्था में वैश्विक लीडर के रूप में उभरेगा। उन्होंने कहा कि भारतीय सरकार द्वारा समय से लॉकडाउन लागू करके कई जिंदगियों और भारतीय अर्थव्यवस्था को अधिक नुकसान होने से बचा लिया गया। लॉकडाउन के समय ने हमें जिंदगी के कई सबक सिखाए हैं और यह आपदा हमारे लिए लाभदायक बनकर उभरी है। भारतीय अर्थव्यवस्था में उत्तर-पूर्वी क्षेत्र की भूमिका के बारे में डॉ. जितेंद्र सिंह ने कहा कि कोविड-19 के बाद के समय में यह क्षेत्र यूरोपीयन पर्यटकों के लिए एक विकल्प के तौर पर उभर कर सामने आएगा क्योंकि इस क्षेत्र में समय से लॉकडाउन लागू करने की वजह से कोविड-19 के केवल कुछ ही मामले सामने आए हैं। उन्होंने यह भी कहा कि उत्तर-पूर्व का क्षेत्र कोविड-19 के बाद भारत में व्यापार के लिए सबसे ज्यादा पसंदीदा जगहों में से एक बनेगा और बम्बू आर्थिक गतिविधियों में प्रमुख स्तंभ की भूमिका निभाएगा। बम्बू को महामारी के काले बादलों के बीच उम्मीदों की किरण बताते हुए, डॉ. जितेंद्र सिंह ने कहा कि कोविड के समय के बाद यह उत्तर-पूर्व और पूरे देश की अर्थव्यवस्था को आकार देने में मदद करेगा। मंत्रीजी ने कहा कि कोविड-19 के बाद उत्तर-पूर्व का क्षेत्र भारतीय अर्थव्यवस्था को पुनर्जीवित करने में अहम भूमिका निभाएगा और इसका विकास अर्थव्यवस्था के ‘नए इंजन’ के रूप में काम करेगा।
ज्यादा जानकारी के लिए पढ़ें
http://https//pib.gov.in/PressReleseDetail.aspx?PRID=1669778
तीरंदाजी टीम के सहयोगी सदस्य के कोरोना वायरस जांच में पॉज़िटिव पाये जाने की वजह से कुछ समय के विराम के बाद प्रशिक्षण शिविर फिर से शुरू
पुणे में आर्मी स्पोर्ट्स इंस्टीट्यूट में प्रशिक्षण शिविर में भाग ले रही राष्ट्रीय तीरंदाजी टीम से जुड़े सहयोगी स्टाफ का एक सदस्य कोरोना वायरस जांच में पॉज़िटिव पाया गया था। सहयोगी स्टाफ के सदस्य की कोविड जांच रिपोर्ट 30 अक्टूबर को पॉज़िटिव आई थी। यह व्यक्ति 7 अक्टूबर को शिविर में शामिल होने के बाद 14 दिनों के लिए क्वारंटीन में था और 9 दिनों तक प्रशिक्षण में भी शामिल हुआ था। भारतीय खेल प्राधिकरण द्वारा स्थापित मानक संचालन प्रक्रियाओं के अनुसार क्वारंटीन के दौरान, दो आरटी-पीसीआर परीक्षण किए गए थे। प्रशिक्षण शिविर में भाग लेने वाले खिलाड़ियों के साथ शामिल होने से पहले संबंधित सहयोगी कर्मचारी की कोविड जांच रिपोर्ट निगेटिव आई थी। सहायक स्टाफ सदस्य का उपचार आर्मी स्पोर्ट्स इंस्टीट्यूट परिसर के बाहर पुणे के एक विशेष कोविड देखभाल अस्पताल में किया जा रहा है।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1669785
श्री सदानंद गौड़ा ने प्रधानमंत्री भारतीय जनौषधि परियोजना की पुनरीक्षण बैठक की
केंद्रीय रसायन और उर्वरक मंत्री श्री सदानंद गौड़ा ने प्रधानमंत्री भारतीय जनौषधि परियोजना को लेकर मंगलवार को नई दिल्ली में एक पुनरीक्षण बैठक की. इस परियोजना के तहत 31 अक्तूबर तक देश भर के 6600 जनौषधि केंद्रों से 358 करोड़ की कीमत के फार्मा उत्पादों की बिक्री का लक्ष्य प्राप्त कर लिया है. अनुमान है कि ये बिक्री साल भर में 600 करोड़ रूपए से पार की होगी. श्री गौड़ा ने इस दौरान उस टीम को बधाई दी जिसने इन उत्पादों की बिक्री सुनिश्चित की. इनमें उचित दरों पर कोरोना निरोधी मास्क की बिक्री खास थी।
ज्यादा जानकारी के लिए पढ़ें
https://pib.gov.in/PressReleseDetail.aspx?PRID=1669797
पीआईबी के स्थानीय कार्यालयों से प्राप्त सूचनाएं
- महाराष्ट्र : महाराष्ट्र में सोमवार को 4008 नए कोरोना के मामले सामने आए मगर इसी दिन 10,225 कोरोना मरीज ठीक भी हुए जिससे राज्य में एक्टिव मामलों की संख्या 1.18 लाख रह गई है। मुंबई में 706 नए मामले सामने आए हैं जो पिछले 69 दिनों में सबसे कम बढ़त है। शहर में संक्रमण की दर 1.69 प्रतिशत से घट कर 0.49 प्रतिशत रह गई है, हालांकि राज्य में ठीक होने वाले मरीजों की दर 90 फीसदी पहुंच गई है। राज्य के स्वास्थ्य मंत्री राजेश टोपे का कहना है कि यहां कोरोना का दूसरा चरण संभावित है और राज्य किसी भी तरह के आपातकाल के लिए तैयार है।
- गुजरात : गुजरात सरकार ने राज्य में खुली जगहों पर होने वाले समारोहों में 100 लोगों की उपस्थिति के अपने पिछले आदेश में ढील देते हुए अब इसे 200 लोगों के लिए खोल दिया है। राज्य सरकार के आदेश के अनुसार सभी अतिथियों को मास्क पहनने और सामाजिक दूरी समेत सभी दिशा निर्देशों का पालन करना अनिवार्य होगा। इसी बीच बंद जगहों में अभी भी सिर्फ 50 लोग ही एकत्रित हो सकेंगे।
- राजस्थान : राजस्थान सरकार ने विधानसभा में राजस्थान महामारी रोग  पास कर मास्क पहनने को अनिवार्य कर दिया है। इस नए कानून के तहत अब सार्वजनिक स्थलों, सार्वजनिक परिवहन, कार्यस्थलों या किसी भी सामाजिक, राजनैतिक और सामान्य समारोह में भी मास्क पहनना अनिवार्य होग। हालांकि इस कानून में ये साफ नहीं किया गया है कि जो लोग इसकी अवमानना करेंगे, उन पर क्या कार्रवाई की जाएग। इसी बीच राज्य में कोरोना के मामले 2 लाख से पार पहुंच गए हैं। रविवार को 1748 नए मामले राजस्थान में आए हैं। इस वक्त राज्य में 15,889 एक्टिव मामले हैं।
- छत्तीसगढ़ : राज्य में करीब 15,000 स्वास्थ्य कर्मचारी मंगलवार तक दो दिन की 'मास-लीव' पर चले गए हैं। कर्मचारियों का ये कदम सरकार का ध्यान उनकी मांगों की ओर आर्कषित करने के लिए है। इस कारण राज्य में कोरोना के सैंपल लेने की तादाद 24000 से कम होकर 17000 के करीब पहुंच गई है। स्वास्थ्य कर्मचारी सरकार से 50 लाख का स्वास्थ्य बीमा, कोरोना भत्ता, जोखिम भत्ता और विशेष भत्ता मांग रहे हैं ताकि कोरोना से लड़ाई में उनकी जिंदगी की रक्षा हो सके।
- केरल : केरल लोक सेवा आयोग ने केरल प्रशासनिक सेवा की परीक्षा के लिए सभी जिलों में केंद्रों के आवंटन का फैसला किया है। राज्य में कोरोना संकट के चलते पीएससी मीटिंग में ये फैसला लिया गया है। साथ ही मीटिंग में ये भी तय किया गया है कि सरकार से हर जिले में उन परीक्षार्थियों के लिए एक विशेष परीक्षा केंद्र मुहैया कराने का आवेदन किया जाएगा जो कोरोना संक्रमित हो गए हैं। रविवार को यहां 4,138 नए मामले सामने आए हैं। 21 लोगों की मृत्यु यहां हुई है जिसके चलते अब कुल मौतों का आंकड़ा 1533 हो गया है। इसी बीच अंतर्राष्ट्रीय मुद्रा कोष में वरिष्ठ अर्थशास्त्री गीता गोपीनाथ ने एक लेख में नीतिनिर्धारकों से कहा है कि इस वक्त जब वैश्विक अर्थव्य्वस्था तरलता के चंगुल में फंसी है, सरकारों को आर्थिक राहत देकर अर्थव्यवस्था को उबारना होगा।
- तमिलनाडु : तमिलनाडु सरकार ने सबरीमला यात्रा के लिए दिशा निर्देश जारी कर दिए हैं; सिर्फ उन्हीं श्रद्धालुओं को परिसर में जाने की अनुमति मिलेगी जो ये प्रमाण पत्र दिखाएंगे कि वे पिछले 48 घंटों में कोरोना से संक्रमित नहीं हुए हैं। मंदिर के मुख्य द्वार के पास श्रद्धालुओं के लिए कोरोना जांच कराने की सुविधा दी जा रही है, यहां से जांच शुल्क देकर जांच करवाई जा सकेगी। सरकारी स्कूलों के विद्यार्थियों को मुफ्त में किताबें दी गई हैं और इसके आसान वितरण के लिए तमिलनाडु टेक्स्टबुक एवं एजूकेशनल सर्विसेज कॉर्पोरेशन ने जरूरी दिशा निर्देश जारी कर दिए हैं। इस दौरान सामाजिक दूरी बनाए रखने के खास निर्देश दिए हैं। कोयंबटूर में एक दिन में नए मामलों में आई कमी को देखते हुए जिला प्रशासन ने उन कोरोना केंद्रों को बंद करने का फैसला किया जिनमें कम मरीज हैं।
- कर्नाटक : कोरोना महामारी के चलते लगे लॉकडाउन के तहत कर्नाटक राज्य सड़क परिवहन की जो बसें हैदराबाद के लिए लिए बंद कर दी गईं थी, उन्हें चालू कर दिया गया है। राज्य सरकार अब 6 नवंबर तक स्कूलों और विश्वविद्यालय-पूर्व संस्थानों को खोलने के मामले में सभी संबंधित विभागों से तीन दिन लंबी चर्चा के बाद फैसला करेगी। 80 से ज्यादा लोगों पर मैसूर के जेएसएस अस्पताल में तैयार हो रहे टीके का परीक्षण किया गया है जो कोरोना महामारी के वक्त अन्य बीमारियों से लड़ने की क्षमता पैदा करने के लिए बनाया जा रहा है।
- आंध्र प्रदेश : राज्य में 98 प्रतिशत स्कूल 45 प्रतिशत उपस्थिति के साथ खुल गए हैं। 2 नवंबर को स्कूल खुलने के पहले दिन जब मर्रिपड्डू मंडल के नंदवरम और नेल्लोर जिले के पद्देवेल्लंती ग्रामीण मंडल में कोरोना जांच की गई तो 5 नए मामले सामने आए। प्रकाशम जिले के हन्नूमंदूपद्दू जोन में गोल्लापल्ली स्कूल के मुख्याध्यापक भी कोरोना संक्रमित पाए गए हैं। जिला प्रशासन स्कूल के अध्यापकों और छात्रों की कोरोना जांच कर रहा है। सात महीने के अंतराल के बाद अब सोमवार से आंध्र प्रदेश और तेलंगाना के बीच अंर्तराज्यीय बसें भी दोबारा शुरू की जा रही है। दोनों राज्यों को परिवहन निगम के अधिकारियों ने आपसी सहमति के बाद बसों को कोरोना के लिेए निर्धारित दिशा निर्देशों के तहत चलाने के लिए एक सहमति पत्र पर हस्ताक्षर किए हैं।
- तेलंगाना : पिछले 24 घंटों में 1536 नए कोरोना मामले सामने आए हैं, 1421 लोग स्वस्थ हुए हैं और तीन लोगों की मृत्यु हुई है। 1536 मामलों में से 281 मामले अकेले जीएचएमसी से हैं। अब कुल मामले 2,42,506 हैं जिनमें 17,742 मामले एक्टिव हैं। राज्य में अभी तक 1351 लोगों की मौत कोरोना से हुई है और 2,23,413 मरीज स्वस्थ हो चुके हैं। राज्य में ठीक होने वाले मरीजों की दर 92.12 प्रतिशत है। डुब्बक में उपचुनावों में लंच तक वोटिंग में तेजी देखी गई और मंगलवार को तीन बजे तक 71 प्रतिशत मतदान हो चुका था जोकि अच्छे मतदान प्रतिशत की ओर इशारा कर रहा है।
- अरुणाचल प्रदेश : राज्य में एक और मौत कोरोना के चलते हुई है जिससे मृत्यु का आंकड़ा 38 हो गया है। पिछले 24 घंटे में यहां 117 नए कोरोना मामले सामने आए हैं। इस वक्त राज्य में 1722 एक्टिव मामले हैं।
- असम : पिछले 24 घंटों में यहां हुई 30334 जांचों में से 465 नए कोरोना मामले आए हैं। यानी कि असम में संक्रमण दर 1.53 प्रतिशत की है। आज तक यहां कुल 206982 मामले सामने आए हैं जिनमें 197566 मरीज ठीक हो चुके हैं।
- मेघालय : यहां 71 नए मामले आए हैं और 117 लोग स्वस्थ हो चुके हैं।
- मिजोरम : पिछले कल मिजोरम में 35 नए कोरोना मामले सामने आए हैं जिससे राज्य में कुल मामले 2782 हो गए हैं जिनमें 444 मामले एक्टिव हैं। अजावल में 9 नंवबर तक लॉकडाउन को बढ़ा दिया गया है।
- नागालैंड : नागालैंड के 1363 एक्टिव मामलों में से 1296 मामले बिना किसी लक्षण वाले हैं और 42 मामले हल्के लक्षण, 12 सामान्य लक्षण और 6 मामले गंभीर लक्षण वाले आईसीयू में भर्ती हैं और एक एक्टिव मामले में मरीज वेंटिलेटर पर है।
फैक्ट चेक